মহিলাদের একদিনের আন্তর্জাতিক
মহিলাদের একদিনের আন্তর্জাতিক (ওডিআই) মহিলাদের সীমিত ওভারের ক্রিকেট খেলার একটি স্তর। পুরুষদের ক্রিকেটের সাথে মিল রেখে খেলায় উভয় দল ৫০ ওভার বোলিং করে থাকে। ১৯৭৩ সালে ইংল্যান্ডে অনুষ্ঠিত প্রথম মহিলাদের বিশ্বকাপের মাধ্যমে প্রথমবারের মতো মহিলাদের ওডিআই অনুষ্ঠিত হয়েছিল। ঐ খেলায় স্বাগতিক ইংল্যান্ড ক্রিকেট দল আন্তর্জাতিক একাদশকে পরাজিত করে।
মহিলা ক্রিকেট বিশ্বকাপ
১৯৬২ সালে ইংল্যান্ডের প্রথম-শ্রেণীর দলগুলো সীমিত ওভারের খেলায় প্রথমবারের মতো অংশ নেয়। এর নয় বছর পর পুরুষদের ক্রিকেটে মেলবোর্ন ক্রিকেট গ্রাউন্ডে অস্ট্রেলিয়া ও ইংল্যান্ডের মধ্যে প্রথমবারের মতো একদিনের আন্তর্জাতিক খেলায় প্রতিদ্বন্দ্বিতা করে।